Public procurement notice: Contract Award Notice
Published: 2024-10-07
Buyer: Kansaneläkelaitos
Country: FI
Region: FI1B1
Contract type: Services
Procedure: Open procedure
CPV classification: 85100000: Health services | 85312500

Technical requirements: Hankinta tehdään avoimella menettelyllä. Tarjouskilpailuun voivat osallistua kaikki hankinnasta kiinnostuneet ja
soveltuvuusvaatimukset täyttävät tarjoajat tämän tarjouspyynnön ja sen liitteiden mukaisesti.

Hankinnassa noudatetaan julkisista hankinnoista ja käyttöoikeussopimuksista annetun lain 1397/2016 (myöhemmin hankintalaki)
velvoittavia säännöksiä ja julkisissa hankinnoissa noudatettavia periaatteita. Hankinnassa perustetaan puitejärjestely, joka on
kuvattu liitteessä 3.
Hankinnan kohteena on Kansaneläkelaitoksen (Kelan) henkilöasiakkaille järjestettävä kuntoutuspalvelu Silmu-kuntoutuskurssi aikuiselle. Silmu-kuntoutuskurssi aikuiselle toteutetaan kasvokkaisen kuntoutuksen ja etäkuntoutuksen yhdistelmänä. Kasvokkainen kuntoutus toteutuu palveluntuottajan toimipisteessä ja etäkuntoutusjakso sisältää verkkokuntoutusta sekä kuvapuheluja.

Hankinta tehdään valtakunnallisesti ottaen huomioon myös maantieteellisen kattavuuden näkökulma. Maantieteellisen
kattavuuden huomioimisella pyritään turvaamaan alueellinen palvelutarve ja asiakkaan mahdollisuus valita palveluntuottaja. Hankinta-alueet ja niihin kuuluvat kunnat on kuvattu tarjouspyynnön liitteessä 3 Puitejärjestely ja liitteessä 4 Kartta ja kunnat. Jättämällä tarjouksen tähän tarjouskilpailuun tarjoaja sitoutuu toteuttamaan palvelua asiakkaille, jotka tulevat koko Suomen alueelta.

Kuntoutuskurssi toteutetaan Kansaneläkelaitoksen kuntoutusetuuksista ja kuntoutusrahaetuuksista annetun lain 566/2005 (myöhemmin KKRL tai Kelan kuntoutuslaki) 12 § mukaisena harkinnanvaraisena kuntoutuksena. Kelan asiakkaiden kuntoutus alkaa 1.1.2025 lukien.

Silmu-kuntoutuskurssi on tarkoitettu yli 18-vuotiaalle asiakkaalle, jolla on asianmukaisesti diagnosoitu masennus, ahdistuneisuushäiriö tai kaksisuuntainen mielialahäiriö. Silmu-kuntoutukseen osallistuva asiakas etsii ratkaisukeinoja ja helpotusta mielenterveyden häiriöstä johtuviin arkipäivän haasteisiin. Kuntoutuksessa asiakas saa mm. tietoa mielenterveyden häiriöstä ja itsehoidosta sekä tietoa keinoista, joilla hän voi itse vaikuttaa omaan toimintakykyynsä ja hyvinvointiinsa. Näiden lisäksi asiakas saa neuvoja omien voimavarojen ja elämänhallinnan vahvistamiseksi sekä ohjeita, miten toimia ja selviytyä opiskelussaan, työssään ja arjessaan.

Silmu-kuntoutuskurssit toteutetaan seuraavan palvelukuvauksen (voimassa
1.1.2025 alkaen) mukaisesti:
- Silmu-kuntoutuskurssi aikuiselle, Kasvokkaisen kuntoutuksen ja etäkuntoutuksen yhdistelmä

Palvelukuvaus jakautuu kahteen osaan eli kuntoutuspalvelun osaan ja yleiseen osaan. Osat on sijoitettu yhteen asiakirjaan
peräkkäin ja molemmilla osilla on oma kansilehtensä sekä sisällysluettelonsa (Liite 1). Molempia palvelukuvauksen osia
sovelletaan samanaikaisesti Kelan järjestämän kuntoutuksen toteuttamisessa.

Jokaisesta tarjottavasta toimipisteestä on tehtävä oma erillinen tarjous. Tarjoaja voi antaa samasta toimipisteestä vain yhden
tarjouksen. Kyseessä katsotaan olevan yksi toimipiste, vaikka tiloihin olisi olemassa kaksi eri osoitetta, mutta tosiasiasiallisesti
kyseessä on kuitenkin sama toimipiste (esim. sisäänkäynnit kahdelta eri kadulta).


Winner: Rokuan Kuntoutus Oy
Number of bids: 15